-«Պատվի համարը» էապես կանխորոշեց երիտասարդ գլխավոր ռեժիսոր Երվանդ Ղազանչյանի հետագա ստեղծագործական հնարավորությունները հատկապես դասականների բեմադրության ասպարեզում,- գոհունակությամբ արձանագրեց Բաբկեն Ներսիսյանը, ով Արտավազդ Փաշայանին զուգահեռ երբեմն հանդես էր գալիս Անդրեաս Էլիզբարովի դերակատարմամբ։- Ներկայացումը նաև գեղարվեստական այն բարձր չափանիշներից մեկն է, որոնցով գնահատվելու է աճեմյանական փառահեղ ավանդույթներ ունեցող այս թատրոնի ստեղծագործական հարուստ պատմությունը, որի կրողներից մեկը դարձավ Մարգարիտի սքանչելի դերակատար մեր տաղանդաշատ Գալյա Նովենցը։